
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 997 

11 Νοεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Ομάδας Εργασίας για τη μελέτη και κα¬ 
τάρτιση του Λογιστικού Σχεδίου του Δημοσίου. .. 1 
Επιχορήγηση ξενοδοχειακών επιχειρήσεων για διατή¬ 
ρηση θέσεων εργασίας. 2 

Τροποποίηση Κ.Υ. αποφάσεων καταβολής των Επιδο¬ 
μάτων στα Τυφλά - Κωφάλαλα - βαριά νοητικά κα¬ 
θυστερημένα άτομα και Ανασφάλιστα Τετραπλη- 

γικά - Παραπληγικά Ακρωτηριασμένα. 3 

Αναγνώριση Νοσοκομειακής Μονάδας ως κατάλληλης 

για άσκηση των γιατρών. 4 

Σύσταση ιδίου Νομικού Προσώπου στο Δήμο Πετρού¬ 
πολης Ν. Αττικής με το όνομα «Σχολική Επιτροπή 

1ου Νηπιαγωγίου Πετρούπολης». 5 

Τροποποίηση της 24097/92 απόφασης της Νομαρχίας 

Δυτ. Αττικής. 6 

Σύσταση Νομικιού Προσώπου στο Δήμο Χανιών με την 
επωνυμία «Σχολική Επιτροπή 30ου Νηπιαγωγείου - 
31ου Νηπιαγωγείου - 32ου Νηπιαγωγείου - 33ου 

Νηπιαγωγείου - 34ου Νηπιαγωγείου». 7 

Σύσταση Νομικού Προσώπου στην Κοινότητα Νερο¬ 
κούρου Ν. Χανιών με την επωνυμία «Σχολική Επι¬ 
τροπή Γυμνασίου Χρυσοπηγής». 8 

Καθορισμός Κοινότητας Αλτομιρών Ν. Μεσσηνίας για 
χορήγηση αδειών οικοδομής. .. 9 

Διορθώσεις Σφαλμάτων 

Διόρθωση σφάλματος στην Π2β/3928/97 απόφαση 
Υπουργού Υγείας και Πρόνοιας.10 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2075940/7867/0004 (1) 

Συγκρότηση Ομάδας Εργασίας για τη μελέτη και κατάρ¬ 
τιση του Λογιστικού Σχεδίου του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα της κεφαλαιαγοράς, φορο¬ 
λογικές ρυθμίσεις και άλλες διατάξεις» (Α' 178). 


β) Του άρθρου 13 του Ν. 2346/95 «Δαπάνες κίνησης 
των μετακινούμενων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις» (Α' 220). 

γ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α' 43) όπως συμπληρώθηκε με την παρ. 1 
του άρθρου 23 του Ν. 2085/92 (Α' 170). 

δ) Του άρθρου 110 του Ν. 2362/95 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (Α’ 247). 

ε) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α’ 137) όπως προστέθηκε με το άρ¬ 
θρο 27 του Ν. 2081/92 (Α’ 154) και αντικαταστάθηκε με 
το άρθρο 1 παρ. 2α του Ν. 2469/97 (Α’ 38). 

στ) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις» (Α’ 40). 

ζ) Του άρθρου 15 του Ν. 2227/94 «Αύξηση των συντά¬ 
ξεων του Δημοσίου και άλλες διατάξεις» (Α’ 129). 

η) Του άρθρου 89 του Π. Δ. 284/88 «Οργανισμός 
Υπουργείου Οικονομικών» (ΦΕΚ Α’ 128). 

θ) Του άρθρου 1 του Π.Δ. 79/90 «Τροποποίηση των 
Π.Δ. 284/88 και 551/88» (Α’ 37). 

ι) Την αριθμ. 2022002/2747/0022/2.4.97 εγκύκλιο 
περί εφαρμογής διατάξεων Ν. 2470/97. 

2. Την αριθμ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β’ 922). 

3. Την υφιστάμενη ανάγκη οργάνωσης της οικονομικής 
λειτουργίας του δημοσίου επί ορθολογιστικών βάσεων με 
την κατάρτιση Λογιστικού Σχεδίου, μέσα στα πλαίσια της 
προσπάθειας που καταβάλλεται για τη βελτίωση του λογι¬ 
στικού καθεστώτος που ισχύει σήμερα στη χώρα μας, 
προς όφελος της Εθνικής Οικονομίας, αποφασίζουμε: 

1. Συγκροτούμε Ομάδα Εργασίας για τη μελέτη του Δη¬ 
μοσίου Λογιστικού και την κατάρτιση του Δημοσίου Λογι¬ 
στικού Σχεδίου και ορίζουμε ως μέλη της, τους εξής: 

α. Χάρη Αλαμάνο, Γενικό Γραμματέα του Υπουργείου 
Οικονομικών. 

β. Ιωάννη Κουσουλάκο, Γενικό Γραμματέα Δημοσιονο¬ 
μικής Πολιτικής, του Υπουργείου Οικονομικών. 

γ. Γεώργιο Βενιέρη, Καθηγητή του Οικονομικού Πανε¬ 
πιστημίου Αθηνών. 

δ. Γεώργιο Κοκολάκη, Αντιπρόεδρο του Ελληνικού Συ- 
νεδρίου. 

ε. Κων/νο Βαρβάκη, Πρόεδρο του Εθνικού Συμβουλίου 
Λογιστικής (Ε.ΣΥ.Λ.). 

στ. Θεόδωρο Γρηγοράκο, Ορκωτό Ελεγκτή, 
ζ. Νικόλαο Πρωτοψάλτη, Ορκωτό Ελεγκτή. 

2. Πρόεδρος της Ομάδας Εργασίας ορίζεται ο Χάρης 
Αλαμάνος με αναπληρωτή του τον Ιωάννη Κουσουλάκο, 
Γραμματέας αυτής ο υπάλληλος του Γ.Λ. Κράτους Χρή- 
στος Γκέρτζος, με βαθμό Γ', του κλάδου ΠΕ - Δημοσιονο¬ 
μικών και βοηθός γραμματέα, λόγω του μεγέθους του έρ¬ 
γου, η υπάλληλος της αυτής Υπηρεσίας Ελισσάβετ Λούη, 
με βθαμό Γ του κλάδου ΔΕ2-Δακτυλογράφων Δημοσιο¬ 
νομικού. 

2. Έργο της Ομάδας Εργασίας είναι η μελέτη των δημο- 
σιολογιστικών διατάξεων και των Κατευθυντηρίων Οδη¬ 
γιών της Ευρωπαϊκής Ένωσης επί θέμάτων Λογιστικής και 
η εν τέλει κατάρτιση σχεδίου Προεδρικού Διατάγματος με 
τις διατάξεις του οποίου θα καθορίζονται μέσα στα πλαί¬ 
σια της υφισταμένης νομοθετικής εξουσιοδότησης: 

α) οι βασικές αρχές του Λογιστικού Σχεδίου του Δημο¬ 
σίου και το περιεχόμενο αυτού β) οι επί μέρους Λογαρια¬ 
σμοί γ) τα τηρούμενα βιβλία και ο τρόπος τήρησης αυτών 
καθώς και κάθε άλλη αναγκαία λεπτομέρεια. 

4. Η Ομάδα Εργάσίας κατά την εκτέλεση του έργου της, 
θα πρέπει να λάβει υπόψη ότι, η εισαγωγή στο Δημόσιο 
Λογιστικού Σχεδίου που έγινε με τις διατάξεις του Ν. 
2362/95 (άρθρο 110) για τη βελτίωση του λογιστικού κα¬ 
θεστώτος του δημόσιου τομέα, αποβλέπει στην πραγμα¬ 
τοποίηση των κατωτέρω σκοπών: 

α) Ανάδειξη του Λογιστικού Σχεδίου ως παράγοντα 
ισχύος της καθόλου ορθολογικής οργάνωσης του δημο¬ 
σίου, οργάνου πρόβλεψης για το μέλλον και ως αποδε¬ 
κτής βάσης για την προπαρασκευή και κατάρτιση του 
προϋπολογισμού. 

β) Απόκτηση από το δημόσιο λογιστικών προτύπων και 
παραδεδεγμένων λογιστικών αρχών. 

γ) Οργάνωση της οικονομικής λειτουργίας επί ορθολο¬ 
γικών βάσεων και τακτοποίησης των λογιστικών δραστη¬ 
ριοτήτων. 

δ) Τυποποίηση των λογαριασμών που τηρούνται από τις 
οικονομικές μονάδες του Δημοσίου και λειτουργίας - συλ- 
λειτουργίας αυτών καθ’ ενιαίο τρόπο. 

ε) Ομοιόμορφη διεξαγωγής των συναλλαγών, απλοποί¬ 
ησης της λογιστικής εργασίας, ορθός καταμερισμός αυ¬ 
τής, αποφυγής λογιστικών λαθών και ευχερή αποτελεσμα¬ 
τικού ελέγχου με συνέπεια την εξοικονόμηση χρόνου και 
προσωπικού. 

στ) Σχεδιασμό εν γένει της λογιστικής σε εθνική κλί¬ 
μακα δια του εναρμονισμού του με το Γ ενικό Λογιστικό 
Σχέδιο που ισχύει σήμερα για τον ιδιωτικό τομέα. 

ζ) Σωστή και ακριβή αποτίμηση των περιουσιακών στοι¬ 
χείων του δημοσίου, βάσει παραδεδεγμένων αρχών και 
μεθόδων. 

η) Συγκέντρωση στοιχείων και αξιόπιστων πληροφοριών 
για την άσκηση της οικονομικής πολιτικής, τη συγκριτική 
έρευνα και μελέτη στατιστικών δεδομένων και για τη σύ¬ 
νταξη διαφόρων αριθμοδεικτών. 

θ) Σύνταξη ομοιόμορφων οικονομικών καταστάσεων και 
εκσυγχρονισμένου Ισολογισμού, 
ι) Διευκόλυνση των πάσης φύσεως ελέγχων. 


ια) Διευκόλυνση της κατάρτισης των Εθνικών Λογαρια¬ 
σμών. 

ιβ) Διευκόλυνση της Στατιστικής Υπηρεσίας στη συγκέ¬ 
ντρωση και σύκλιση των οικονομικών δεδομένων. 

5. Η Ομάδα Εργασίας θα συνεδριάζει στο κεντρικό κα¬ 
τάστημα του Γ.Λ. Κράτους (Πανεπιστημίου 37) εκτός 
ωρών εργασίας. 

Στον Πρόεδρο, τα μέλη, το Γραμματέα και τη βοηθό 
Γραμματέα της ανωτέρω Ομάδας Εργασίας θα καταβλη¬ 
θεί σχετική αποζημίωση, που θα καθοριστεί με άλλη από¬ 
φαση. 

6. Το έργο της Ομάδας Εργασίας θα περατωθεί εντός 
6μήνου από την έκδοση της απόφασης αυτής. 

7. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
5.500.000 δρχ. για το τρέχον οικονομικό έτος, που θα κα¬ 
λυφθεί από τις πιστώσεις που έχουν εγγράφει στον Προϋ¬ 
πολογισμό του Υπουργείου Οικονομικών (Ειδ. Φορέας 23/ 
140 ΚΑΕ 0515). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-»- 

Αριθ. 34079 (2) 

Επιχορήγηση ξενοδοχειακών επιχειρήσεων για διατήρηση 

θέσεων εργασίας. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό 
Σύστημα Προστασίας από την ανεργία και άλλες διατά¬ 
ξεις». 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματι- 
κότητας των κρατικών δαπανών» (Α’ 38). 

3. Την υπ’ αριθμ. 1678/15.10.97 απόφαση του Δ.Σ. του 
ΟΑΕΔ (αριθμ. συνεδρ. 38/14.10.97) που μας υποβλή¬ 
θηκε με το υπ’ αριθμ. Β117926/15.10.97 έγγραφό του, 
αποφασίζουμε: 

1. Καθορίζουμε τους όρους επιδότησης, τις προϋποθέ¬ 
σεις, τα δικαιολογητικά των επιχειρήσεων καθώς και την 
τηρούμενη διαδικασία ως εξής: 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορφής 
ξενοδοχειακές επιχ/σεις που βρίσκονται εκτός της περι¬ 
φέρειας της τέως Διοικήσεως Πρωτευούσης και του Πο- 
λεοδομικού Συγκροτήματος θεσ/κης, εφόσον λειτουρ¬ 
γούν με άδεια του ΕΟΤ και την προηγούμενη πενταετία 
διέκοψαν τις εργασίες τους τουλάχιστον για (2) δύο έτη 
πριν από την 10η Νοεμβρίου, εκτός εάν μετείχαν στα 
Προηγούμενα προγράμματά μας διατήρησης θέσεων ερ¬ 
γασίας για τη χειμερινή περίοδο ή είναι νέες επιχ/σεις, 
οπότε θα πρέπει να διέκοψαν κατά το προηγούμενο έτος 
πριν την 10η Νοεμβρίου. 

2. Οι ενδιαφερόμενος ξενοδοχειακές επιχ/σεις πρέπει 
να υποβάλλουν στην πλησιέστερη Υπηρεσία Απασχόλη¬ 
σης του ΟΑΕΔ τα παρακάτω δικαιολογητικά: 

α) Αίτηση με τα βασικά στοιχεία της επιχ/σης (επωνυ¬ 
μία, διεύθυνση, νόμιμο εκπρόσωπο κλπ.) που θα περιέχει 
την επιθυμία της να υπαχθεί στο πρόγραμμα, σύμφωνα με 
τους όρους που θεσπίζει η παρούσα απόφαση του Υπ. Ερ¬ 
γασίας & Κοιν. Ασφαλίσεων. 

β) Υπεύθυνη δήλωση του άρθρου 8 του Ν. 1599/86 ότι 
οι εργαζόμενοι που θα απασχολήσει στην επιμήκυνση δεν 
ανήκουν στο μόνιμο προσωπικό της. 

γ) Άδεια του ΕΟΤ για τη λειτουργία της επιχ/σης. 

δ) Βεβαίωση του ΕΟΤ για την εποχιακή λειτουργία της 
επιχ/σης. 

ε) Αναλυτική κατάσταση των εργαζομένων που θα απα¬ 
σχολήσουν κατά την περίοδο της επιμήκυνσης των εργα¬ 
σιών τους και των ημερών εργασίας του καθένα εξ’ αυτών 
στη διάρκειά της. 

στ) Φωτοτυπίες των σελίδων των ασφαλιστικών βιβλια¬ 
ρίων των ξενοδοχοϋπαλλήλων με τα ένσημα στην επιμή¬ 
κυνση. 

3) Η επιδοτούμενη επιμήκυνση αρχίζει από την 1η Νο¬ 
εμβρίου 1997, δεν μπορεί όμως να υπερβαίνει τους τέσ¬ 
σερις μήνες από την έναρξή της και σε καμία περίπτωση 
την 28η Φεβρουάριου 1998. 

4. Οι ημέρες τις επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδομάτων 
ανεργίας που δικαιούται ο ξενοδοχοϋπάλληλος, κατά την 
έναρξη της επιμήκυνσης της λειτουργίας της επιχ/σης. 

Οι ημέρες επιδότησης του ξενοδόχου αφαιρούνται από 
την επιδότηση της ανεργίας του ξενοδοχοϋπαλλήλου 
όπως αυτή προκύπτει κατά την έναρξη της επιμήκυνσης 
της λειτουργίας της επιχ/σης. 

Το ύψος της επιδότησης καθορίζεται σε τρεις χιλιάδες 
εκατό δρχ. (3.100) δρχ. για κάθε ημέρα εργασίας στην 
επιμήκυνση μέχρι 25 ημέρες κατά μήνα και 100 ημέρες 
για όλη την επιμήκυνση. 

Η αρμόδια Υπηρεσία απασχόλησης θα διενεργεί έλεγχο 
λειτουργίας της ξενοδοχειακής επιχ/σης κατά τη διάρκεια 
της επιμήκυνσης των εργασιών της. 

5. Η προθεσμία είσπραξης της επιχορήγησης καθορίζε¬ 
ται σε 3 μήνες από την ημερομηνία κοινοποίησης της σχε¬ 
τικής εγκριτικής Υπουργικής Απόφασης, για κάθε ξενοδο¬ 
χειακή Επιχείρηση και η αξίωση για είσπραξη παραγράφε¬ 
ται μετά την παρέλευσή τους. 

6. Το Διοικητικό Συμβούλιο του ΟΑΕΔ εξουσιοδοτείται 
να εξετάσει, σύμφωνα με τα όσα ορίζει ο σχετικός νόμος 
και η παρούσα απόφαση, τις αιτήσεις των επιχειρήσεων 
και να διατυπώνει γνώμη στο Υπουργείο Εργασίας και Κοι¬ 
νωνικών Ασφαλίσεων για την επιχορήγηση αυτών. 

7. Η κάλυψη της δαπάνης θα βαρύνει τον προϋπολογι¬ 
σμό του ΟΑΕΔ έτους 1998 με αριθμό λογαριασμού 658β 
για το οποίο θα προβλεφθεί ποσό ύψους 10.000.000 δρχ. 
για ολόκληρο το έτος. 

Δεν απαιτείται η σύμπραξη του Υπουργού Οικονομικών, 
για το λόγο ότι η σχετική απόφαση δεν εμπίπτει στις διατά¬ 
ξεις της παρ. 3 του άρθρου 22 του Ν. 2363/95 (περί Δη¬ 
μοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝ ΝΟΥ 


Αριθ- Π4γ/Φ. 421/Φ. 422/Φ. 423/Φ. 221/οικ. 6286 (3) 
Τροποποίηση ΚΎ. αποφάσεων καταβολής των Επιδομά¬ 
των στα Τυφλά - Κωφάλαλα - βαριά νοητικά καθυστε¬ 
ρημένα άτομα και Ανασφάλιστα Τετραπληγικά - Παρα¬ 
πληγικά Ακρωτηριασμένα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 
Έχοντας υπόψη: 

Τις διατάξεις: 

1. Του Π. Δ/τος 138/1992 (ΦΕΚ 68/92), «Οργανισμός 
του Υπουργείου Υγείας, Πρόνοιας και Κοινωνικών Ασφα¬ 
λίσεων», όπως τροποποιήθηκε μεταγενέστερα. 

2. Του Α.Ν. 421/1937 (ΦΕΚ Α/2/1937) άρθρο 6, «περί 
διαθέσεως εσόδων τινων υπέρ της Κοινωνικής Πρό¬ 
νοιας». 

3. Του Ν. Διατάγματος 162/1973 (ΦΕΚ Α/227/73) άρ¬ 
θρα 1 και 2 «περί μέτρων προστασίας Υπερηλίκων και χρο- 
νίως πασχόντων ατόμων». 

4. Του Ν. 1140/81 άρθρο 42 (ΦΕΚ Α/68/1981), «περί 
της τροποποιήσεως και συμπληρώσεως του περί Γεωργι¬ 
κών Ασφαλίσεων νόμου». 

5. Του Ν. 2362/1995 (ΦΕΚ 247/95 τ.Α’) «περί κώδικος 
Δημοσίου Λογιστικού». 

6. Του Ν. 958/1979 (ΦΕΚ Α/191/1979), «περίαντικα- 
ταστάσεως των άρθρων 1, 2 και 5 του Ν. 1904/51 “περί 
προστασίας και αποκαταστάσεως Τυφλών"». 

7. Την ανάγκη τροποποίησης και αντικατάστασης των 
αρ. Κοινών Υπουργικών Αποφάσεων: 

α) Τυφλών: Γ4/534/7.3.1981 (ΦΕΚ 159/18.3.1981 
τ.Β’), άρθρο 3 παρ. 1 εδ. α\ 
β) Κωφαλάλων: ηλικίας μέχρι 18 ετών 
Δ3β/423/7.3.1973 (ΦΕΚ 306/Β/1973) άρθρο 5 εδ. δ' 
βΐ) και οι ηλικίας από 19-65 ετών 
Γ4/Φ. 11-2/οικ. 1929/28.7.1982 (ΦΕΚ 

724/30.9.1982 τ.Β’) άρθρο 5 παρ. 1 εδ. δ’. 
γ) Βαριά νοητικά καθυστερημένων: 
με δείκτη νοημοσύνης (Δ.Ν. < 30) μέχρι 30. 

Γ4/Φ. 12/οικ. 1930/1982 (ΦΕΚ 724/30.9.1982 τ.Β’), 
άρθρο 6 παρ. 1 εδ. γ*. 

δ) Ανασφαλίστων Τετραπληγικών - Παραπληγικών: 
αρ. 115750/3006/10.9.1981 (ΦΕΚ 572/16.9.1981 
τ.Β’) άρθρο 5 παρ. 1 εδ. γ . 
δΐ) Ανασφαλίστων Ακρωτηριασμένων 
αρ. Γ4/Φ. 29/οικ. 1931/28.7.1982 (ΦΕΚ 724/ 
30.9.1982) τ. Β ) άρθρο 3 παρ. 5. 

8. Την ΔΥ3α/οικ. 878/4.10.1996 (ΦΕΚ 924/8.10.1996 
τ.Β’) Κοινή Απόφαση του Πρωθυπουργού και του Υπουρ¬ 
γού Υγείας - Πρόνοιας «περί αναθέσεως αρμοδιοτήτων 
στους Υφυπουργούς Υγείας και Πρόνοιας Εμμανουήλ 
Σκουλάκη και Θεόδωρο Κοτσώνη». 

9. Την αριθ. 1107147/1239/0006Α/4.10.96 απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

10. Το γεγονός ότι, από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Το άρθρο 3 παρ. 1 εδ. α’ της αρ. Γ4/534/7.3.1981 
(ΦΕΚ 159/18.3.1981 τ.Β’) Κοινής Υπουργικής Απόφασης 
«περί καθορισμού αναγκαίων λεπτομερειών για τον τρόπο 
και τη διαδικασία της εγγραφής του Τυφλού στο γενικό 
μητρώο» αντικαθίσταται ως εξής: 

«γνωμάτευση οφθαλμιάτρου Διευθυντού Κλινικής ή 
Επιμελητή Α' Κρατικού Νοσοκομείου, θεωρημένη για το 
γνήσιο της υπογραφής από το Διοικητικό Διευθυντή ή τον 
νόμιμο αναπληρωτή του». 

2. Το άρθρο 5 εδ. δ' της αρ. Δ3β/423/7.3.73 (ΦΕΚ 
306/Β/73 τ.Β’), «περί επιδοτήσεως Κωφαλάλων ηλικίας 
μέχρι και 18 ετών» και το άρθρο 5 παρ. 1 εδ. δ’ της Γ4/Φ. 
11-2/οικ. 1929/28.7.1982 (ΦΕΚ 724/30.9.1982 τ.Β’), 
«περί επέκτασης του επιδόματος σε μεγαλύτερες ηλικίες 
(Κωφαλάλων) (από 19-65 ετών)», αντικαθίσταται ως 
εξής: 

«γνωμάτευση ιατρού Ωτορινολαρυγγολόγου Διευθυ- 
ντού Κλινικής ή Επιμελητή Α’ Κρατικού Νοσοκομείου» θε¬ 
ωρημένη για το γνήσιο της υπογραφής του από το Διοικη¬ 
τικό Διευθυντή ή το νόμιμο αναπληρωτή του. 

3. Το άρθρο 6 παρ. 1 εδ. γ' της αριθμ. Γ4/Φ. 12/οικ. 
1930/1982 (ΦΕΚ 724/30.9.1982 τ.Β’) «περί εφαρμογής 
Προγράμματος οικονομικής ενίσχυσης των βαριά νοητικά 
καθυστερημένων (β.Ν.Κ.) ατόμων ανεξάρτητα της ηλικίας 
τους, αντικαθίσταται ως εξής: 

«γνωμάτευση ιατρού Ψυχιάτρου Διευθυντού Κλινικής ή 
Επιμελητή Α' Κρατικού Νοσοκομείου ή Κέντρου Ψυχικής 
Υγιεινής» θεωρημένη για το γνήσιο της υπογραφής του 
από το Διοικητικό Διευθυντή ή το νόμιμο αναπληρωτή του. 

4. Το άρθρο 5 παρ. 1 εδ. γ της αρ. 115750/3006/ 

10.9.1981 (ΦΕΚ 572/16.9.81 τ.Β') «περί εγκρίσεως 
εφαρμογής προγράμματος οικονομικής ενισχύσεως Ανα¬ 
σφαλίστων Τετραπλήγικών και Παραπληγικών» αντικαθί¬ 
σταται ως εξής: 

«γνωμάτευση ιατρού ειδικότητας Νευρολόγου ή Νευρο- 
χειρουργού, προκειμένου δε για μετατραυματική τετρα- 
πληγία - παραπληγία ιατρός ειδικότητας ορθοπεδικού ή 
γιατρού Φυσικής Ιατρικής και Αποκατάστασης, Κρατικού 
Νοσοκομείου Διευθυντού Κλινικής ή Επιμελητή Α' θεωρη¬ 
μένη για το γνήσιο της υπογραφής από το Διοικητικό Διευ¬ 
θυντή ή το νόμιμο αναπληρωτή του». 

5. Το άρθρο 3 παρ. 5 της αρ. Γ4/Φ. 29/οικ. 1931/ 

28.7.1982 (ΦΕΚ 724/30.9.1982 τ.Β') «τροποποίηση και 
επέκταση της αρ. 115750/3006/10.9.1981 Κ.Υ. απόφα¬ 
σης και έγκρισης εφαρμογής προγράμματος εξωϊδρυματι- 
κής οικονομικής ενισχύσεως Ανασφαλίστων Ακρωτηρια¬ 
σμένων (απαιτούμενα δικαιολογητικά στην Α/θμια - Β/ 
θμια Υγειονομική Επιτροπή), απαιτείται: γνωμάτευση ια¬ 
τρού Διευθυντού Κλινικής ή Επιμελητή Α' Κρατικού Νοσο¬ 
κομείου ειδικότητας Ορθοπεδικού ή Νευροχειρουργού, 
θεωρημένη για το γνήσιο της υπογραφής από το Διοικη¬ 
τικό Διευθυντή ή τον νόμιμο αναπληρωτή του. 

6. Σε περίπτωση ελλείψεως ιατρών των ανωτέρω ειδι¬ 
κοτήτων στο Νομό που κατοικεί μόνιμα ο ενδιαφερόμε¬ 
νος, δύναται να απευθύνεται σε Κρατικό Νοσοκομείο όμο¬ 
ρου Νομού. 

7. Κάθε προηγούμενη διάταξη αναφερόμενη στα ρυθμι- 
ζόμενα από την απόφαση αυτή θέματα καταργείται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΘΕΟΔΩΡΟΣ ΚΟΤΣΩΝ ΗΣ 

- ♦ - 

Αριθ. Υ7/6167 (4) 

Αναγνώριση Νοσοκομειακής Μονάδας ως κατάλληλης για 
άσκηση των γιατρών. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Την αριθμ. 17.7.1997 γνωμοδότηση της Υποεπιτρο¬ 
πής για αναγνώριση Κέντρων για χορήγηση ειδικότητας. 

3. Την αριθμ. 7224/97 απόφαση της Εκτελεστικής Επι¬ 
τροπής του ΚΕ.Σ.Υ. 

4. Την με αριθμ. ΔΥ3α/οικ./944/24.10.96 (ΦΕΚ Β/ 
986/96) απόφαση του Υφυπουργού Υγείας-Πρόνοιας για 
μεταβίβαση αρμοδιοτήτων και του δικαιώματος υπογρα¬ 
φής εγγράφων «Με Εντολή Υφυπουργού» για τον Τομέα 
Υγείας, αποφασίζουμε: 

I. Κυρώνουμε την ανωτέρω (3) σχετική γνωμοδότηση 
της Εκτελεστικής Επιτροπής του ΚΕ.Σ.Υ., με την οποία 
αναγνωρίζεται η ακόλουθη νοσοκομειακή μονάδα ως κα¬ 
τάλληλη, για άσκηση των γιατρών στην αναφερόμενη ειδι¬ 
κότητα: 

Γενικό Νοσοκομείο Αγρίνιου: 

Μικροβιολογικό Εργαστήριο: 11/2 χρόνο άσκηση στην 
Μικροβιολογία. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

III. Η απόφαση αυτή να δημοσιευθεί στην Εφημερίδα 
της 

Κυβερνήσεως. 

Αθήνα, 27 Οκτωβρίου 1997 

Με εντολή Υφυπουργού 
Ο Γ ενικός Διευθυντής Υγείας 
Γ. ΠΑΠΟΥΤΣΑΚΗΣ 

- ♦ - 

Αριθ. 5843 (5) 

Σύσταση ίδιου Νομικού Προσώπου στο Δήμο Πετρούπο¬ 
λης Ν. Αττικής με το όνομα «Σχολική Επιτροπή 1 ου Νη- 
πιαγωγίου Πετρούπολης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις (α) της παραγράφου 8-15 του Ν. 

1895/90 «Για την Ακαδημία Αθηνών και άλλες εκπαιδευ¬ 
τικές διατάξεις» (Α' 100) και (β) του άρθρου 203 του Π.Δ. 
410/95 (ΦΕΚ Α’ 231) Δημοτικός και Κοινοτικός Κώδικας. 

2. Την 318/96 απόφαση του Δημοτικού Συμβουλίου του 
Δήμου Πετρούπολης για σύσταση Σχολικής Επιτροπής, 
αποφασίζουμε: 

1. Συστήνουμε στο Δήμο Πετρούπολης του Νομού Αττι- 

κής ίδιο Νομικό Πρόσωπο με το όνομα: «Σχολική Επιτροπή 
1ου Νηπιαγωγείου Πετρούπολης». 

- Σκοπός του Νομικού Προσώπου είναι: 

α) Η διαχείρση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κλπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε ίδους εξοπλισμό τους. 

δ) Η εισήγηση προς τις αντίστοιχες Διευθύνσεις Πρωτο¬ 
βάθμιας Εκπαίδευσης για τον εφοδιασμό από τον Οργανι¬ 
σμό Σχολικών Κτιρίων των σχολείων με έπιπλα και εξοπλι- 
στικά είδη από το Υπουργείο Εθνικής Παιδείας και θρη¬ 
σκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

- Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους προσφορές, δωρεές κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Πε¬ 
τρούπολης ύψους 3.000.000 δρχ. περίπου για το τρέχον 
οικονομικό έτος και 3.200.000 δρχ. περίπου για καθένα 
από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Πετρούπολης ύψους 
9.000.000 δρχ. στον Κ.Α. 211.93. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Οκτωβρίου 1997 

Ο Γεν. Γραμ. Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 

-♦- 

Αριθ. 5844 ( 5 ) 

Τροποποίηση της 24097/92 απόφασης της Νομαρχίας 
Δυτ. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Την 24097/92 απόφαση της Νομαρχίας Δυτ. Αττι¬ 
κής, που δημοσιεύτηκε στο ΦΕΚ 130/93 τ.Β' και αφορά 
τη σύσταση στο Δήμο Πετρούπολης ιδίου Ν.Π. με το 
όνομα «Σχολική 1 ου -13ου Δημ. Σχολείου -1 ου Νηπιαγω¬ 
γείου Πετρούπολης». 

2. Την 317/96 απόφαση του Δημοτικού Συμβουλίου του 
Δήμου Πετρούπολης, αποφασίζουμε: 

Τροποποιούμε το άρθρο 1 της 24097/92 απόφαση της 


Νομαρχίας Δυτικής Αττικής ως εξής: 

1. Συστήνουμε στο Δήμο Πετρούπολης του Νομού Αττι¬ 
κής ίδιο Νομικό Πρόσωπο με το όνομα «Σχολική Επιτροπή 
1ου & 13ου Δημοτικού Σχολείου Δήμου Πετρούπολης». 

Κατά τα λοιπά ισχύει ως έχει η 24097/92 απόφαση της 
Νομαρχίας. 

Κάλυψη δαπάνης. 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου το 
ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 1997 
Ο Γεν. Γραμ. Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 

- ♦ - 

Αριθ. 12412 ( 7 ) 

Σύσταση Ν.Π. στο Δήμο Χανιών με την επωνυμία «Σχολική 
Επιτροπή 30ου Νηπιαγωγείου - 31ου Νηπιαγωγείου - 
32ου Νηπιαγωγείου - 33ου Νηπιαγωγείου - 34ου Νη¬ 
πιαγωγείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΚΡΗΤΗΣ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του 
Ν. 1854/1990 «Για την Ακαδημία Αθηνών και άλλες εκ¬ 
παιδευτικές διατάξεις» (ΤΑ 110) και (β) του άρθρου 203 του 
Δημοτικού και Κοινοτικού Κώδικα (Π.Δ. 410/95) (Α’ 231). 

2. Την 522/97 απόφαση του Δημοτικού Συμβουλίου Χα¬ 
νιών του Νομού Χανιών για σύσταση Σχολικής Επιτροπής, 
αποφασίζουμε: 

1. Συνιστούμε στο Δήμο Χανίων του Νομού Χανιών ίδιο 
Νομικό Πρόσωπο με την επωνυμία: «Σχολική Επιτροπή 
30ου Νηπιαγωγείου - 31ου Νηπιαγωγείου - 32ου Νηπια¬ 
γωγείου - 33ου Νηπιαγωγείου - 34ου Νηπιαγωγείου». 

Η συνιστώμενη με την απόφαση αυτή Σχολική Επιτροπή 
διοικείται από 7μελές Διοικητικό Συμβούλιο αποτελού- 
μενο από: 

α) Τον Δήμαρχο ή ένα Δημοτικό Σύμβουλο που θα ορίζει 
ο Δήμαρχος. 

β) Τη Δ/ντρια του 30ου Νηπιαγωγείου, 
γ) Την Δ/ντρια του 31ου Νηπιαγωγείου, 
δ) Την Δ/ντρια του 32ου Νηπιαγωγείου, 
ε) Την Δ/ντρια του 33ου Νηπιαγωγείου, 
στ) Την Δ/ντρια του 34ου Νηπιαγωγείου. 

5) Τον εκπρόσωπο του κοινού Συλλόγου γονέων και κη¬ 
δεμόνων του 30ου, 31ου, 32ου, 33ου, 34ου Νηπιαγω¬ 
γείου. 

2 Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1995-1998. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο τον Γραμματέα και Ταμία. 

4. Σκοπός του Νομικού Προσώπου είναι: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργείας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 





12730 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια Επιχορήγηση του Κράτους, 
β) Η ετήσια Επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου για το 
έτος 1997 και για τα επόμενα έτη, το ύψος της οποίας δεν 
μπορεί να προσδιοριστεί και εξαρτάται από το ύψος της 
επιχορήγησης προς το Νομ. Πρόσωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 13 Οκτωβρίου 1997 

Ο Γ ενικός Γ ραμματέας 
ΒΑΣΙΛΗΣ ΒΑΑΑΣΟΠΟΥΛΟΣ 

-♦- 

Αριθ. 13165 (8) 

Σύσταση Νομικού Προσώπου στην Κοινότητα Νεροκού¬ 
ρου Ν. Χανιών με την επωνυμία «Σχολική Επιτροπή Γυ- 
μνασίου Χρυσοπηγής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις: (α) της παραγράφου 8-15 του άρθρου 5 
του Ν. 1854/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α* 110) και (β) του άρθρου 203 
του Δ.Κ.Κ. Π.Δ. 410/95 (ΦΕΚ Α’ 231). 

2. Την 96/97 απόφαση του Κοινοτικού Συμβουλίου Νε¬ 
ροκούρου του Νομού Χανιών για σύσταση Σχολικής Επι¬ 
τροπής. 

3. Τις διατάξεις του Ν. 2503/97, αποφασίζουμε: 

1. Συνιστούμε στην Κοινότητα Νεροκούρου του Νομού 
Χανιών ίδιο Νομικό Πρόσωπο με την επωνυμία: «Σχολική 
Επιτροπή Γυμνασίου Χρυσοπηγής». 

Η συνιστώμενη με την απόφαση αυτή Σχολική Επιτροπή 
διοικείται από 7μελές Διοικητικό Συμβούλιο αποτελού- 
μενο από: 

α) Τον εκάστοτε Δ/ντή του Γυμνάσιου Χρυσοπηγής 
Πρόεδρο. 


β) Τον εκπρόσωπο του Συλλόγου Γονέων και Κηδεμό¬ 
νων Γυμνασίου Χρυσοπηγής. 

γ) Ένα εκπρόσωπο των Μαθητικών Κοινοτήτων. 

δ) Τέσσερις Κοινοτικούς Συμβούλους. 

2. Η θητεία του πρώτου Διοικητικού Συμβουλίου τηςσυ- 
νιστώμενης με την απόφαση αυτή σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1995-1998. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Δ.Σ. της Σχολικής Επιτροπής εκλέγει τον αντιπρό¬ 
εδρο τον Γραμματέα και Ταμία. 

4. Σκοπός του Νομικού Προσώπου είναι: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια Επιχορήγηση του Κράτους. 

β) Η ετήσια Επιχορήγηση του Δήμου. 

γ) Κάθε είδους προσφορές, δωρεές κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας για 
το έτος 1997 και για τα επόμενα έτη, το ύψος της οποίας 
δεν μπορεί να προσδιοριστεί και εξαρτάται από το ύψος 
της επιχορήγησης της Κοινότητας προς το Νομ. Πρό¬ 
σωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 13 Οκτωβρίου 1997 

Ο Γενικός Γραμματέας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθ- 4868/2291 (9) 

Καθορισμός Κοινότητας Αλτομιρών Ν. Μεσσηνίας για χο¬ 
ρήγηση αδειών οικοδομής. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις της παρ. 11 του άρθρου 29 του Ν. 
1577/85 (ΦΕΚ 210/Α) όπως προστέθηκε με την παρ. 2 
του άρθρου 13 του Ν. 1647/86 (ΦΕΚ 14/Α). 

2. Την υπ’ αριθμ. 60885/4983/27.9.90 (ΦΕΚ 656/Β/ 
90) απόφαση του Υπουργού ΠΕ.ΧΩ.Δ.Ε. «χορήγηση 
αδειών από Προέδρους Κοινοτήτων». 

3. Την υπ' αριθμ. 21800/25.10.96 απόφαση του 
Υπουργού ΠΕ.ΧΩ.Δ.Ε. 

4. Την από 29.5.97 αρνητική γνωμοδότηση του Συμ¬ 
βουλίου Χ.Ο.Π. Ν. Μεσσηνίας, αποφασίζουμε: 

1. Καθορίζουμε την Κοινότητα Αλτομιρών Ν. Μεσση¬ 
νίας για την οποία έχουν εφαρμογή οι διατάξεις της υπ' 


αριθμ. 60885/4983/90 Υ.Α. ΠΕ.ΧΩ.Δ.Ε. «χορήγηση 
αδειών οικοδομής από Προέδρους Κοινοτήτων». 

2. Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

3. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 11 Σεπτεμβρίου 1997 

Ο Νομάρχης 
ΠΑΝ. ΦΩΤΕΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 937/97 (τ. Β’) στο οποίο δημοσιεύθηκε η Π2β/ 
3928 απόφαση «Μεταβίβαση Κρατικών Παιδικών Σταθ¬ 
μών» γίνεται η παρακάτω διόρθωση. 

Στην παράγραφο 9 του προοιμίου από το εσφαλμένο 
του «Δήμου Αρισταίας Ν. Πέλλας» στο ορθό «Δήμο Αρι¬ 
δαίας». 

(Από το Υπουργείο Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α,Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 » 

2.500 


Π (Διορισμοί, απολύσεις κ.λπ. Δημ. Υπαλλήλων) 

10.000 » 

500 


Δ' (Απαλλοτριώσεις, πολεοδομία κ.λπ.) 

50.000 » 

2.500 


Αναπτυξιακών Πράξεων (Τ.Α.Π.Σ.) 

25.000 - 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 

» 

Παράρτημα ( Πίνακες επιτυχόντων διαγωνισμών) 

5.000 » 

250 

Μ 

Δελτίο Βιομηχανικής Ιδιοκτησίας (Δ.Ε.Β.1.) 

10.000 » 

500 

η 

Ανώτατου Ειδικού Δικαστηρίου (Α.Ε.Δ.) 

3.000 - 

150 

» 

Ανωνύμων Εταιρειών & Ε.Π.Ε. 

250.000 » 

12.500 

η 

Προκηρύξεων Α.Σ.Ε.Π. 

10.000 * 

500 

Μ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 - 

10.000 

Μ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















